Алег Анатольевіч Пешкаў

Алег Анатольевіч Пе́шкаў (; 3 жніўня 1970, Касіха, Алтайскі край, РСФСР, СССР — 24 лістапада 2015, Горы Туркмен, Сірыя) — расійскі ваенны лётчык, падпалкоўнік. Меў кваліфікацыю лётчыка-снайпера. Узначальваў службу бяспекі палётаў у Ліпецкім авіацэнтры. З верасня 2015 года браў удзел у ваеннай аперацыі Расіі ў Сірыі. 24 лістапада 2015 года яго самалёт быў збіты турэцкім знішчальнікам над гарамі Туркмен. Пешкаў і яго штурман Канстанцін Мурахцін катапультаваліся, але па іх быў адкрыты агонь з зямлі. У выніку лётчык загінуў. Указам прэзідэнта Расіі ад 25 лістапада таго ж года ён удастоены звання Героя Расійскай Федэрацыі.

 Біяграфія 

Нарадзіўся 3 жніўня 1970 года 2015-12-01 Гаврилов Ю., Прощальный эскорт, Российская газета — Столичный выпуск, 6842 (271), 2015.11.30 ў вёсцы Касіха Алтайскага краю . Праз некаторы час сям’я пераехала ва Усць-Каменагорск, дзе Алег у 1985 годзе скончыў васьмігадовую школуПогибший пилот сбитого Турцией Су-24 — уроженец ВКО, Новости Усть-Каменногорска, Кудинов Р., Верба А, 2015-11-26. У 1987 годзе скончыў з сярэбраным медалём Свярдлоўскае сувораўскае ваеннае вучылішча, у 1991 годзе скончыў з залатым медалём Харкаўскае вышэйшае ваеннае авіяцыйнае вучылішча лётчыкаў імя С. І. Грыцаўца.

Пасля вучэльні пачаў службу лётчыкам-інструктарам на МіГ-21 на авіябазе Кант (Кіргізская ССР), затым з 1992 па 1998 год праходзіў службу ў авіяцыйным гарнізоне н. п. Вазжаеўка (Амурская вобласць) у разведвальным авіяцыйным палку, служыў камандзірам эскадрыллі ў Прыморскім краі.

З 2009 года ўзначальваў службу бяспекі палётаў у 4-м Дзяржаўным цэнтры падрыхтоўкі авіяцыйнага персаналу і ваенных выпрабаванняў Міністэрства абароны Расійскай Федэрацыі. З адзнакай скончыў Ваенна-паветраную акадэмію імя Гагарына. За час службы асвоіў пяць тыпаў самалётаў. Агульны налёт склаў 1750 гадзінВечная память героям, Российское военное обозрение, 2015, ноябрь. Вайсковая кваліфікацыя — ваенны лётчык-снайпер.

 Гібель 

24 лістапада 2015 года ў якасці камандзіра экіпажа бамбардзіроўшчыка Су-24М ПКС Расіі з бартавым нумарам 83 здзяйсняў баявы вылет у Сірыі ў складзе пары з задачай нанясення бомбавага ўдару. Самалёт Су-24М быў збіты ракетай «паветра-паветра» з знішчальніка F-16C ВПС Турцыі ў раёне сірыйска-турэцкай мяжы ў правінцыі Латакія і ўпаў на сірыйскай тэрыторыі. Экіпаж машыны здолеў катапультавацца.

Пешкаў загінуў падчас прызямлення на парашуце ў выніку абстрэлу з зямлі баевікамі, якія прылічвалі сябе да турэцкай ультраправай арганізацыі «Шэрыя ваўкі» . Адказнасць за забойства на сябе ўзяў кіраўнік арганізацыі Алпарслан ЧэлікАдвокат специального назначения. Боевика, убившего Героя России в Сирии, очень активно защищали в Мосгорсуде // Газета «Коммерсантъ» № 215 от 22.11.2018. Адразу пасля гібелі лётчыка ў інтэрнэце былі размешчаны відэазапісы баевікоў з целам загінулага. 31 сакавіка 2016 года Чэлік з 14 саўдзельнікамі быў затрыманы турэцкай паліцыяй у Ізміры .

Агонь, які вёўся па прызямлючымся на парашутах лётчыках, з’яўляецца прамым парушэннем пункта 1 42-га артыкулу Пратакола I Жэнеўскіх канвенцый 1949 года, які абвяшчае: «Ні адна асоба, якая пакідае на парашуце лятальны апарат, церпіць бедства, не падвяргаецца нападу на працягу свайго спуску на зямлю». Штурман экіпажа капітан Канстанцін Мурахцін прызямліўся па-за зонай абстрэлу і быў эвакуіраваны спецпадраздзяленнямі расійскіх і сірыйскіх узброеных сіл на авіябазу Хмеймім.

29 лістапада цела Алега Пешкава было дастаўлена ў морг ў турэцкай правінцыі Хатай, пасля чаго адпраўлена самалётам у Анкару. Па выніках ускрыцця, расійскімі медэкспертаў устаноўлена, што смерць авіятара наступіла 24 лістапада 2015 года ў перыяд паміж 10:00 і 11:30 раніцы па маскоўскім часе, на целе было знойдзена восем кулявых раненняў і множныя гематомы.

 Пахаванне 
30 лістапада 2015 года цела Алега Пешкава было прынята прадстаўнікамі Міністэрства абароны РФ і расійскімі дыпламатамі ў ваенным шпіталі Анкары і дастаўлены ў Расію спецрэйсам ваенна-транспартнай авіяцыі Міністэрства абароны Расіі на аэрадром «Чкалаўскі». У паветранай прасторы Расійскай Федэрацыі самалёт з целам Алега Пешкава суправаджаў эскорт знішчальнікаў.

Пахаваны пілот быў 2 снежня на Цэнтральнай алеі гарадскіх могілак г. Ліпецк з вайсковымі ўшанаваннямі.

 Узнагароды 
 Узнагароды Расіі 
Указам Прэзідэнта Расійскай Федэрацыі № 574 ад 25 лістапада 2015 года за гераізм, мужнасць і адвагу, праяўленыя пры выкананні воінскага абавязку, Алегу Анатольевічу Пешкаву прысвоена званне Героя Расійскай Федэрацыі (пасмяротна). Зорку Героя Расійскай Федэрацыі, прысвоеную Алегу Пешкаву, галоўнакамандуючы ПКС Расіі генерал-палкоўнік Віктар Бондараў перадаў 1 снежня 2015 года ў Ліпецку яго ўдаве.
 Медаль «За вайсковую доблесць» II ступені
 Медаль «За адзнаку ў вайсковай службе» I, II і III ступені
 Медаль «200 гадоў Міністэрству абароны»
 Медаль «70 гадоў Узброеных Сіл СССР»
 Медаль «100 гадоў ваенна-паветраным сілам»

 Узнагароды Сірыі 
 Ордэн Адданасці I класа (пасмяротна)
 Медаль «Баявая садружнасць»

 Сям’я 
Бацька — Анатоль Рыгоравіч Пешкаў, маці — Вольга Ільінічна.

Малодшы брат Павел — падпалкоўнік войск нацыянальнай гвардыі Расіі.

У Алега Пешкава засталіся жонка Гелена Юр’еўна , дачка (1999 года нараджэння) і сын (2007 года нараджэння).

 Памяць 
 У Расіі 
На яго радзіме ў сяле Касіха, на мемарыяле Воінскай славы Вазжаеўкі, дзе служыў Алег Пешкаў, і ў Барнауле на будынку краязнаўчага музея ўстаноўлены мемарыяльныя пліты. Помнік, выраблены на сродкі вайскоўцаў і жыхароў Прыамур’я, усталяваны ў авіяцыйным гарнізоне Вазжаеўкі. Мемарыяльныя дошкі ўстаноўлены на федэральнай трасе «Амур» у сяле Вазжаеўка і на будынку Екацярынбургскага сувораўскага ваеннага вучылішча. З 24 лістапада 2016 года навечна залічаны ў спіс асабістага складу пятай роты Екацярынбургскага сувораўскага ваеннага вучылішча.

У горадзе Арсеньеў Прыморскага краю ўсталяваны мемарыял Алега Пешкава. Імем загінулага планавалася назваць вуліцы ў Чалябінску , Сімферопалі і Тамбове . Імем Пешкава ў 2018 годзе названа вуліца ў новым мікрараёне пасёлка Стройкераміка, Самарскай вобласці.

Таксама грамадскія арганізацыі прапаноўвалі назваць імем авіятара адну з вуліц у Ліпецку і 7-ы Растоўскі завулак у Маскве, дзе знаходзіцца пасольства Турцыі.

Улады Ліпецкай вобласці планавалі аказаць усебаковую дапамогу сям’і Пешкава. Школа №30 у Ліпецку атрымала імя Пешкава; у лістападзе 2017 года на тэрыторыі ўстановы адукацыі ўсталяваны бюстВ Липецке прошли памятные мероприятия, посвящённые Герою России Олегу Пешкову.

Калегі па авіяцыйнай групе ВПС Расіі ў Сірыі звярнуліся да камандавання ВПС РФ з ініцыятывай прысваення аднаму з бамбардзіроўшчыкаў Су-24М авіябазы Хмеймім яго імя. У выніку было прынята рашэнне назваць імем загінулага лётчыка Су-34 з бартавым нумарам 10. Таксама імем Пешкава названы рэйсавы аўтобус у Іркуцку .

Губернатар Алтайскага краю А. Б. Карлін заснаваў тры імянныя стыпендыі імя А. Пешкава, прызначаныя для вучняў Алтайскай школы-інтэрната з першапачатковай лётнай падрыхтоўкай. Губернатар таксама ўнёс прапанову аб прысваенні імя Героя адной з вуліц вёскі Касіха.

Навучэнцы Екацярынбургскага сувораўскага ваеннага вучылішча здзяйсняюць скачкі з парашутам памяці яго гераічнага подзвігу. Кожны ўдзельнік ўзнагароджваецца памятным медалём «Скачок памяці Героя РФ Пешкова А.А.»

У маі 2023 года імя лётчыка прысвоена артылерыйскаму гарнізону ў Ліпецкай вобласціНовому липецкому артиллерийскому дивизиону присвоили имя Героя России Олега Пешкова . tass.ru. 10 мая 2023.

 У іншых краінах 
Імя Алега Пешкава носіць вуліца на расійскай авіябазе Хмеймім у СірыіФотографии из поездки в Сирию / Сергей Михеев, 11 октября 2019.

На адным з дамоў у горадзе Нові-Сад (Сербія) у снежні 2015 года нанесена графіці з партрэтам Алега Пешкава.

У сакавіку 2016 года турэцкі паэт Хюсейн Хайдар напісаў верш «Выбачэнні вялікаму рускаму народу», у якім выказаў спачуванні маці Алега Пешкава.

У снежні 2016 году кіраўніцтвам Сербіі ў дар сям’і Пешкава перададзена афіцэрская шабляРеспублика Сербия // Официальный сайт Министерства иностранных дел Российской Федерации. — 12.12.2016..

 Зноскі 

 Спасылкі 


Катэгорыя:Удзельнікі ваеннай аперацыі Расіі ў Сірыі